CELEX: 32000R2651
Language: el
Date: 2000-12-01 00:00:00
Title: Κανονισμός (ΕΚ) αριθ. 2651/2000 της Επιτροπής, της 1ης Δεκεμβρίου 2000, για την πληρωμή μιας δεύτερης συμπληρωματικής προκαταβολής της αντισταθμιστικής ενίσχυσης στον τομέα της μπανάνας, στο πλαίσιο του έτους 2000

Avis juridique important

|

32000R2651

Κανονισμός (ΕΚ) αριθ. 2651/2000 της Επιτροπής, της 1ης Δεκεμβρίου 2000, για την πληρωμή μιας δεύτερης συμπληρωματικής προκαταβολής της αντισταθμιστικής ενίσχυσης στον τομέα της μπανάνας, στο πλαίσιο του έτους 2000  

Επίσημη Εφημερίδα αριθ. L 303 της 02/12/2000 σ. 0008 - 0008

Κανονισμός (ΕΚ) αριθ. 2651/2000 της Επιτροπήςτης 1ης Δεκεμβρίου 2000για την πληρωμή μιας δεύτερης συμπληρωματικής προκαταβολής της αντισταθμιστικής ενίσχυσης στον τομέα της μπανάνας, στο πλαίσιο του έτους 2000Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση αγοράς στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθο 14,Εκτιμώντας τα ακόλουθα:(1) Ο κανονισμός (ΕΟΚ) αριθ. 1858/93 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1467/1999(4), θεσπίζει τις λεπτομέρειες εφαρμογής του κανονισμού (ΕΟΚ) αριθ. 404/93 όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας. Το άρθρο 4 προβλέπει τους όρους πληρωμής των προκαταβολών της αντισταθμιστικής ενίσχυσης.(2) Το μοναδιαίο ποσό κάθε προκαταβολής, δυνάμει της ενίσχυσης που θα προσδιοριστεί μεταγενέστερα για το έτος 2000, καθορίστηκε σε 17,81 ευρώ ανά 100 χιλιόγραμμα με τον κανονισμό (ΕΚ) αριθ. 1157/2000 της Επιτροπής, της 30ής Μαΐου 2000, για καθορισμό του ποσού της αντισταθμιστικής ενίσχυσης για τις μπανάνες που παρήχθησαν και διατέθηκαν στο εμπόριο στην Κοινότητα κατά τη διάρκεια του έτους 1999, της προθεσμίας πληρωμής του υπολοίπου της ενίσχυσης αυτής καθώς και του μοναδιαίου ποσού των προκαταβολών για το 2000(5). Τον Ιούλιο εγκρίθηκε, με τον κανονισμό (ΕΚ) αριθ. 1641/2000 της Επιτροπής(6), συμπληρωματική προκαταβολή ίση προς 7,08 ευρώ ανά 100 χιλιόγραμμα, λόγω της υποχώρησης των τιμών στην κοινοτική αγορά.(3) Για να ληφθεί υπόψη η δύσκολη οικονομική κατάσταση των παραγωγών μπανάνας της Κοινότητας, οι οποίοι υφίστανται τις συνέπειες αισθητής επιδείνωσης της κοινοτικής αγοράς, δικαιολογείται να προβλεφθεί η πληρωμή μιας δεύτερης συμπληρωματικής προκαταβολής που θα δοθεί για τις ποσότητες που τίθενται σε εμπορία στην Κοινότητα από την 1η Ιανουαρίου έως τις 31 Οκτωβρίου 2000, με την επιφύλαξη του επιπέδου της αντισταθμιστικής ενίσχυσης που θα καθοριστεί μεταγενέστερα κατ' εφαρμογή του άρθρου 12 του κανονισμού (ΕΟΚ) αριθ. 404/93 και των διατάξεων του κανονισμού (ΕΟΚ) αριθ. 1858/93. Πρέπει να προβλεφθεί ότι η εν λόγω συμπληρωματική πληρωμή εξαρτάται από τη σύσταση εγγύησης σύμφωνα με τις διατάξεις του κανονισμού (ΕΟΚ) αριθ. 1858/93.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μπανάνας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα κράτη μέλη παραγωγοί καταβάλλουν μια δεύτερη συμπληρωματική προκαταβολή της αντισταθμιστικής ενίσχυσης, η οποία προβλέπεται στο άρθρο 12 του κανονισμού (ΕΟΚ) αριθ. 404/93, στο πλαίσιο του έτους 2000, η οποία ανέρχεται σε 4,80 ευρώ ανά 100 χιλιόγραμμα, για τις ποσότητες που τίθενται σε εμπορία μέσα στην Κοινότητα από την 1η Ιανουαρίου έως τις 31 Οκτωβρίου 2000.Η συμπληρωματική αυτή προκαταβολή καταβάλλεται για τις ποσότητες που τίθενται σε εμπορία για τις οποίες έχουν υποβληθεί αιτήσεις για προκαταβολή της αντισταθμιστικής ενίσχυσης για το έτος 2000.Η αίτηση πληρωμής της συμπληρωματικής προκαταβολής συνοδεύεται από το τεκμήριο σύστασης εγγύησης ύψους 2,40 ευρώ ανά 100 χιλιόγραμμα.Η πληρωμή πραγματοποιείται εντός των δύο μηνών που ακολουθούν την έναρξη ισχύος του παρόντος κανονισμού.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 1 Δεκεμβρίου 2000.Για την ΕπιτροπήFranz FischlerΜέλος της Επιτροπής(1) ΕΕ L 47 της 25.2.1993, σ. 1.(2) ΕΕ L 160 της 26.6.1999, σ. 80.(3) ΕΕ L 170 της 13.7.1993, σ. 5.(4) ΕΕ L 170 της 6.7.1999, σ. 7.(5) ΕΕ L 130 της 31.5.2000, σ. 26.(6) ΕΕ L 187 της 26.7.2000, σ. 42.